Zoznam majstrovstiev sveta na Slovensku

**Zoznam majstrovstiev sveta na území Slovenska** je prehľad majstrovstiev sveta a iných významných celosvetových športových podujatí v rôznych športoch, ktoré sa konali na území Slovenska. Mnohé z nich sa konali, keď Slovensko bolo súčasťou Česko-Slovenska. 

## História
Prvý svetový šampionát na našom území sa konal už v roku 1935, keď Vysoké Tatry hostili majstrovstvá sveta v severskom lyžovaní, vtedy ešte pod názvom Preteky FIS.  Piešťany usporiadali o tri roky neskôr MS v šerme. S veľkým medzinárodným ohlasom a úspechom sme zorganizovali Majstrovstvá sveta v severskom lyžovaní 1970 na Štrbskom Plese , rovnako aj MS 1973 v krasokorčuľovaní v Bratislave.  V kolektívnych športoch sa na území Slovenska konali zápasy skupín, väčšinou s centrom v Prahe. Výnimkou boli MS v hádzanej žien 1978, keď sa finálová časť konala v Bratislave v športovej hale na Pasienkoch , jedna zo skupín sa hrala aj v Trnave v Športovej hale Družba.  Hala na Pasienkoch bola tiež dejiskom  MS v hádzanej mužov 1964  a MS 1967 v basketbale žien . Na bratislavskom zimnom štadióne Ondreja Nepelu sa hrali zápasy MS v hokeji 1959  i 1992. Aj ďalšie slovenské mestá boli dejiskami svetových šampionátov, Nitra (1966 volejbal mužov) , Žilina (1986 volejbal žien , 1990 hádzaná), Prešov (1990 hádzaná).

Z podujatí celosvetového významu možno spomenúť Zimnú univerziádu 1987   , na ktorej okrem organizačného úspechu dosiahlo Česko-Slovensko aj športový úspech. Vysoké Tatry a Jasná bývali pravidelne dejiskom pretekov Svetového pohára v lyžovaní , v roku 1974 usporiadali finále SP v zjazdovom lyžovaní, 1980 finále SP v skokoch na lyžiach a 1993 finále SP v severskom lyžovaní. Populárna motocyklová Šesťdňová  sa štyrikrát uskutočnila v Považskej Bystrici a raz v Košiciach.

V ére samostatnosti naša krajina organizovala majstrovstvá sveta v ľadovom hokeji v rokoch 2011 a 2019. Z olympijských športov sa konali v roku 1997 MS v biatlone v Osrblí.

**Slovenské kandidatúry na usporiadanie ZOH**

Slovensko sa dvakrát neúspešne snažilo o usporiadanie zimných olympijských hier, kandidatúra pod názvom Poprad–Tatry sa oficiálne uchádzala o organizáciu ZOH 2002 a ZOH 2006. V prvom prípade sa v konkurencii deviatich kandidátov nedostala do užšieho finálového výberu, o štyri roky neskôr zo šestice kandidátov vybral Medzinárodný olympijský výbor dvojicu Turín a Sion. Paradoxne, najväčšiu šancu na pridelenie zimnej olympiády malo Slovensko v období česko-slovenského štátu. Po úspechu MS 1970 v severskom lyžovaní sa uvažovalo o kandidatúre Vysokých Tatier na usporiadanie ZOH 1984. Tieto snahy však nenašli podporu vo vtedajšom vedení česko-slovenskej telovýchovy napriek kompromisu, že finálový turnaj v ľadovom hokeji sa uskutoční v Prahe. Už pripravenú oficiálnu prihlášku neschválil *Ústredný výbor Česko-slovenského zväzu telesnej výchovy* a ZOH 1984 pridelil MOV juhoslovanskému Sarajevu. 

## Majstrovstvá sveta na Slovensku

## Majstrovstvá sveta juniorov na Slovensku

## Ďalšie významné podujatia
Svetová zimná univerziáda
*1987 Štrbské Pleso
*1999 Poprad
*2015 Štrbské Pleso, Osrblie, spoluorganizátor Granada 

Svetový pohár v alpskom lyžovaní 
*Vysoké Tatry 1969, 1974 (finále SP) , 1980, 1983, 1986
*Jasná 1979, 1982, 1984, 2016

Svetový pohár v behu na lyžiach
*Štrbské Pleso 1982,1984, 1988, 1991,1993 (finále SP), 1996
Svetový pohár v skokoch na lyžiach
*Štrbské Pleso 1980 (finále SP) , 1982, 1985, 1987, 1991
Svetový pohár v severskej kombinácii
*Štrbské Pleso 1984, 1986, 1990, 1991, 1993, 1994, 1996, 1997, 1999, 2001
Svetový pohár v biatlone 
*Osrblie 1996, 1997, 1998, 2001, 2002, 2003, 2005

Medzinárodná motocyklová šesťdňová
*1977, 1982, 1991, 2005, Považská Bystrica – Sverepec
*2015, Košice

## Referencie

## Pozri aj
*Zoznam majstrovstiev Európy na Slovensku
*Zoznam slovenských majstrov sveta
*Zoznam slovenských majstrov Európy

Kategória:Majstrovstvá sveta
Kategória:Športové podujatia na Slovensku
Kategória:Športové podujatia v Česko-Slovensku
Kategória:Športové zoznamy
Majstrovstvá sveta na Slovensku